“โฮป ฮิกส์” ผู้ช่วย “ทรัมป์” ติด “โควิด” ชี้เพิ่งร่วมเดินทางหาเสียง เมื่อ 2 วันก่อน
“โฮป ฮิกส์” ผู้ช่วยใกล้ชิดประธานาธิบดี “โดนัลด์ ทรัมป์” ติด “โควิด” ชี้เพิ่งร่วมเดินทางหาเสียง เมื่อ 2 วันก่อน
“โฮป ฮิกส์” ผู้ช่วยใกล้ชิดประธานาธิบดี “โดนัลด์ ทรัมป์” ติด “โควิด” ชี้เพิ่งร่วมเดินทางหาเสียง เมื่อ 2 วันก่อน
2 ต.ค. 2563

สำนักข่าวซีเอ็นบีซี รายงานว่า โฮป ฮิกส์ หนึ่งในทีมที่ปรึกษาและเป็นผู้ช่วยใกล้ชิดของประธานาธิบดีโดนัลด์ ทรัมป์ แห่งสหรัฐฯ ถูกตรวจพบว่าติดเชื้อไวรัสโคโรนา 2019 (โควิด-19) โดยหญิงเธอกำลังกักตัวเองเพื่อรักษา “อาการป่วย”
รายงานระบุว่า ฮิกส์ ขึ้นเครื่องบิน “แอร์ฟอร์ซวัน” พร้อมกับทรัมป์ เพื่อเดินทางไปร่วมสังเกตการณ์การขึ้นเวทีประชันวิสัยทัศน์นัดแรก ระหว่างประธานาธิบดีทรัมป์ กับนายโจ ไบเดน ที่เมืองคลีฟแลนด์ ในรัฐโอไฮโอ เมื่อวันที่ 29 ก.ย.ที่ผ่านมา และยังร่วมติดตามผู้นำสหรัฐฯ ลงพื้นที่หาเสียงที่รัฐมินเนโซตา ในวันถัดมาด้วย
ทั้งนี้ นายจัดด์ เดียร์ รองโฆษกทำเนียบขาว ยืนยันว่าประธานาธิบดีโดนัลด์ ทรัมป์ “มีสุขภาพแข็งแรงดี” แต่ไม่ให้ข้อมูลว่าผู้นำสหรัฐฯ เข้ารับการตรวจคัดกรองครั้งล่าสุดเมื่อใด
อย่างไรก็ตาม มีรายงานว่า ทรัมป์ กล่าวว่าตัวเอง และสตรีหมายเลข 1 กำลังรอผลตรวจอยู่ และอาจกักตัวเพื่อความปลอดภัยของทุกฝ่าย